पाएं अपने शहर की ताज़ा ख़बरें और फ्री ई-पेपरडाउनलोड करें
5 मई से लेकर 15 मई तक जिले में संपूर्ण लॉकडाउन की घोषणा कर दी गई है। समाहरणालय के सभागार में प्रेस वार्ता के दौरान डीएम उदयन मिश्रा ने बताया कि राज्य सरकार की ओर से आदेश मिलने के बाद 5 मई से कटिहार जिले में संपूर्ण लॉकडाउन की घोषणा हो गई है। बिहार में कोरोना संक्रमण के मामले में हो रही बढ़ोतरी को देखते हुए राज्य सरकार की ओर से यह फैसला लिया गया है। उन्होंने बताया कि इस लॉकडाउन में सिर्फ आवश्यक चीजों की सेवा बहाल रहेगी। जिसमें दवाई दुकान दूध के दुकान और सब्जी दुकान शामिल है। इसके अलावे बाजारों में सभी दुकानों को बंद करने का आदेश दिया गया है। दुकानदार 15 मई तक अपने दुकानों को बंद करके रखेंगे।लॉकडाउन के दौरान कई नियम लागू किए गए है। जिसमें जिला अंतर्गत सभी स्कूल, कॉलेज, कोचिंग संस्थान, ट्रेनिंग एवं अन्य शैक्षणिक संस्थान बंद रहेंगे। इस अवधि में राज्य सरकार के विद्यालय एवं विश्वविद्यालय द्वारा किसी भी तरह की परीक्षाएं नहीं ली जाएगी। रेस्टोरेंट्स एवं खाने की दुकानें बंद रहेंगी। जिनका संचालन केवल होम डिलीवरी के लिए प्रातः 9:00 बजे से रात्रि 9:00 बजे तक अनुमान होगा। राष्ट्रीय राजमार्गों पर स्थित ढाबे टेक होम के आधार पर कार्यरत रह सकते है। सभी धार्मिक स्थल आम जनों के लिए बंद रहेंगे। सार्वजनिक स्थानों एवं मार्गों पर अनावश्यक आवागमन पैदल सहित पूर्णतः प्रतिबंध रहेगा। सभी प्रकार के सामाजिक, राजनैतिक, मनोरंजन, खेलकूद, शैक्षणिक, सांस्कृतिक एवं धार्मिक आयोजन समारोह 15 मई तक प्रतिबंधित रहेगा एवं ऐसे सभी आयोजनों हेतु सरकारी भवनों के पहले से किए गए आरक्षण को तत्काल प्रभाव से रद्द किया जाता है। सभी सिनेमा हॉल, शॉपिंग मॉल, क्लब, स्विमिंग पूल, स्टेडियम, जिम, पार्क एवं उद्यान 15 मई तक बंद रहेंगे सार्वजनिक स्थलों पर किसी भी प्रकार के आयोजन सरकारी एवं निजी पर रोक रहेगी। विवाह समारोह में अधिकतम 50 व्यक्तियों की उपस्थिति के साथ आयोजित किए जा सकते है। लेकिन इनमें डीजे एवं बरात जुलूस की इजाजत नहीं होगी। विवाह के पूर्व सूचना स्थानीय थाना को कम से कम 3 दिन पूर्व देनी होगी। अंतिम संस्कार श्राद्ध कार्यक्रम के लिए 20 व्यक्तियों की ही अधिकतम सीमा रहेगी। एतिहाद के तौर पर हाट बाजार, सार्वजनिक स्थलों पर आम जनों के द्वारा अनावश्यक रूप से भीड़-भाड़ इकट्ठा नहीं किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn